**VEDTÆGTER
for den selvejende institution
XXX**

**§ 1 Institutionens forankring**Den selvejende institutions navn er ……….
Institutionen er beliggende ……….
Institutionen har hjemsted i Gentofte Kommune og er tilsluttet Gentofte Børnevenner.

**§ 2 Institutionens formål og værdigrundlag**Institutionen har til formål at drive daginstitution i henhold til dagtilbudsloven, og den til enhver tid gældende lovgivning på daginstitutionsområdet.

Institutionen er et led i kommunens samlede generelle og forebyggende tilbud til børn, og skal i samarbejde med forældre og børn skabe rammer, der fremmer børnenes udvikling, trivsel og selvstændighed.

Institutionens formue er henlagt til det nævnte formål.

Institutionen står åben for alle uanset race, religion, politisk anskuelse m.m.

Værdibestemmelse indsættes…….

**§ 3 Bestyrelsens sammensætning**Den selvejende institutions ledelse består af en bestyrelse, der har det overordnede juridiske og økonomiske ansvar for institutionen og en daglig leder, der varetager den pædagogiske og administrative ledelse og drift af institutionen.

Institutionsbestyrelsen består af 5 medlemmer:

* 3 forældrerepræsentanter
* 2 udpeget af Gentofte Børnevenner.

Samtlige ovenstående medlemmer af institutionsbestyrelsen har stemmeret.

Ud over bestyrelsens medlemmer vælges 3 suppleanter for forældrene. Suppleanter vælges for 1 år ad gangen.

**§ 4 Valg af bestyrelsens repræsentanter**Forældre med børn i institutionen er valgbare og har valgret vedrørende forældrerepræsentanterne i bestyrelsen. Ved afstemning kan hver forældre med valgret afgive én

stemme. Der vil i særlige situationer kunne tillægges andre end de biologiske forældre valgbarhed og valgret.

De 3 forældrebestyrelsesrepræsentanterne vælges af og blandt forældre med børn i institutionen på et forældremøde for 2 år ad gangen. Det tilstræbes at der vælges 2 forældrerepræsentanter ind på lige år og 1 på ulige af hensyn til kontinuiteten i bestyrelsen. Valgperioden påbegyndes umiddelbart efter valget.

De 2 bestyrelsesrepræsentanter, der er udpeget af Gentofte Børnevenner, udpeges for en periode på op til 4 år, følgende den kommunale valgperiode.

Derudover vælges en personalerepræsentant af og blandt de fastansatte medarbejdere i institutionen til at deltage i bestyrelsesmøderne uden stemmeret for 2 år ad gangen, og en suppleant for denne på et personalemøde ligeledes for 2 år ad gangen.

**§ 5 Valgprocedure**Valg til bestyrelsen sker ved simpelt stemmeflertal, hvilket vil sige, at valgt er den eller de personer med flest stemmer. I tilfælde af stemmelighed, hvorved der ikke kan træffes afgørelse om, hvem der er valgt til institutionsbestyrelsen, finder der omvalg sted mellem de kandidater, der har fået lige mange stemmer.

**§ 6 Konstituering og beslutninger**Bestyrelsen konstituerer sig med formand og næstformand på det førstkommende møde efter valg til institutionsbestyrelsen. Konstitueringen tilstræbes at foretages i forbindelse med forældremødet og senest 5 dage efter, der har været afholdt valg til institutionsbestyrelsen.

Institutionsbestyrelsen er kun beslutningsdygtig, når mindst 3 af medlemmerne er til stede. Institutionsbestyrelsens afgørelser træffes ved almindeligt stemmeflertal. I tilfælde af stemmelighed har bestyrelsesformanden den afgørende stemme.

Over institutionsbestyrelsens forhandlinger føres et referat, der underskrives af de i mødet deltagende bestyrelsesmedlemmer.

Institutionsbestyrelsen fastsætter selv sin forretningsorden.

**§ 7 Institutionsbestyrelsesmedlemmernes udtræden**Et forældrevalgt medlem udtræder af institutionsbestyrelsen, når medlemmets barn ophører i institutionen, hvorefter suppleanter indtræder for den resterende valgperiode.

Hvis et foreningsudpeget medlem udtræder inden for valgperioden, udpeger Gentofte Børnevenner en ny.

Personalerepræsentantens tilknytning til bestyrelsen ophører med øjeblikkelig virkning fra det tidspunkt, hvor den pågældende har afleveret sin opsigelse til lederen/bestyrelsen eller har modtaget sin opsigelse fra lederen/bestyrelsen. Herefter indtræder suppleanten som personalerepræsentant for den resterende del af valgperioden.

**§ 8 Lederens rolle i relation til bestyrelsens arbejde**Lederen deltager i bestyrelsesmøderne og er sekretær/sagsbehandler for bestyrelsen.

Det er lederens ansvar i samarbejde med bestyrelsesformanden at forberede møderne og være ansvarlig for udarbejdelse af dagsordenen.

Lederen varetager under ansvar for bestyrelsen den daglige pædagogiske og administrative ledelse af institutionen.

Ansættelse og afskedigelse af institutionens øvrige personale varetages af lederen efter bestyrelsens delegation og bemyndigelse.

**§ 9 Bestyrelsens beslutningsdygtighed**Bestyrelsen påser, at institutionens administrative og økonomiske anliggender varetages under hensyn til institutionens formål og de regler, der til enhver tid er gældende for institutionens ledelse og drift.

Indgåelse og ophævelse af aftaler, der rækker ud over institutionens daglige ledelse og drift, kræver tilslutning af et flertal på 3/5 af bestyrelsens medlemmer.

Indgåelse og ophævelse af driftsoverenskomst mellem institutionen og Gentofte Kommune kræver tilslutning af et flertal på 3/5 af bestyrelsens medlemmer.

Indgåelse og ophævelse af aftaler, som berører institutionens kapital, der rækker ud over institutionens daglige drift, kræver tilslutning af et flertal på 3/5 af bestyrelsens medlemmer.

Bestyrelsen kan som udgangspunkt kun træffe beslutninger på bestyrelsesmøder. Ved mindre sager eller i hastesager, hvor bestyrelsen ikke har mulighed for at mødes, er det dog muligt at træffe beslutninger på anden vis eksempelvis via mailkorrespondancer, hvor alle bestyrelsesmedlemmer tilkendegiver deres holdning til emnet.

De almindelige habilitetsregler omfatter også bestyrelsens arbejde. Hvis et bestyrelsesmedlem har en særlig personlig eller økonomisk interesse i en sag eller et spørgsmål, skal vedkommende forlade sit sæde i bestyrelsen, mens den øvrige bestyrelse behandler punktet på dagsorden.

Institutionens leder ansættes og afskediges af bestyrelsen under forbehold af kommunens godkendelse. Ansættelse og afskedigelse af institutionens leder kræver et flertal i bestyrelsen.

Regler for institutionens drift fastsættes ved overenskomst mellem institutionsbestyrelsen og kommunen.

**§ 10 Afholdelse af møder**Institutionsbestyrelsen afholder mindst 4 møder årligt. I samarbejde med lederen indkalder formanden til og leder møderne.

Der indkaldes til møderne med mindst 2 ugers varsel, hvoraf dagsordenen skal fremgå. Institutionsbestyrelsen kan beslutte at indbyde andre til at deltage i møderne.

Formanden eller et flertal af institutionsbestyrelsens medlemmer kan forlange afholdelse af møde. Flertallet af institutionsbestyrelsens medlemmer skal i så tilfælde henvende sig til formanden for indkaldelse til møde. I tilfælde af formandens afgang, bortrejse, sygdom gennem længere tid eller lignende træder næstformanden i funktion som formand.

Bestyrelsen er ansvarlig for at udarbejde referat og rundsende det til den øvrige bestyrelse senest 1 uge efter bestyrelsesmødet. Referatet godkendes og underskrives af alle på det næstkommende bestyrelsesmøde.

**§ 11 Honorering**Bestyrelseshvervet er ulønnet.

**§ 12 Tegningsret og Hæftelse**Den selvejende institution hæfter med sin kapital efter dansk rets almindelige regler for alle institutionen påhvilende gældsforpligtelser.

Til at forpligte institutionen overfor tredjemand i sager, der rækker ud over institutionens daglige drift, kræves underskrift af bestyrelsesformanden, eller i dennes varige forfald næstformand, sammen med et andet bestyrelsesmedlem eller med institutionens leder.

Bestyrelsen kan godkende, at lederen råder over dankort og netbank.

Institutionen skal have en bestyrelsesansvarsforsikring.

**§ 14 Vedtægtsændring**Ændring af vedtægten kræver tilslutning et flertal af bestyrelsens medlemmer, og godkendelse af Gentofte Kommune.

**§ 15 Institutionens nedlæggelse**I tilfælde af institutionens nedlæggelse skal kapitalen efter beslutning fra bestyrelsen anvendes til et tilsvarende socialt formål i Gentofte Kommune. Beslutningen skal godkendes af Gentofte Kommune.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Bestyrelsesformand Næstformand

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Bestyrelsesmedlem Bestyrelsesmedlem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Bestyrelsesmedlem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Godkendt af Gentofte Kommune